Cicero

La cicero () estas mezurunuo de longo uzata en Eŭropa tipografio, egala al 4,51 milimetroj.

 Difino 
La cicero estas 1⁄72 de la antikva franca futo (), aŭ 1⁄6 de la antikva franca colo (). La franca colo estis difinita en 1799 kiel 375 000⁄13 853≈27,07 milimetroj; tial, la cicero estas ekzakte 62 500⁄13 853≈4,511 658 milimetroj. Praktike, hodiaŭ oni ordinare uzas la ciceron de ekzakte 4,512 milimetroj; la devio de 0,008% estas industrie sensignifa.

La cicero egalas 12 punktojn de Didot ().

En la komputila sistemo TEX, la cicero (simbolo cc) estas difinita kiel ekzakte 495 200⁄2 787 213 Usonaj coloj, aŭ 12 578 080⁄2 787 213≈4,512 780 milimetroj.

 Historio 
La ciceron inventis en 1775 la franca tipografo François-Ambroise Didot, antaŭ la Franca Revolucio de 1789 kaj la invento de la metro; tial, Didot difinis la ciceron kiel onon de la tiam ordinare uzita franca colo. Ĝi nomiĝas laŭ la eldono de 1468 fare de Arnold Pannartz kaj Konrad Sweynheim de Leteroj al Amikoj () fare de Cicerono, kies tiparo estis unu ciceron granda.

La cicero estis vaste uzita en Francio kaj en aliaj Eŭropaj landoj ekde la 18a jarcento ĝis la 20a jarcento.

 Referencoj 

 Vidu ankaŭ 

 Pigo (mezurunuo)
 Punkto (tipografio)
 Petito

Kategorio:Tipografio
Kategorio:Mezurunuoj de longo